alexandrainst/scandi-wiki huggingface dataset:
Labrador

Labrador er landsvæði á norðausturströnd Kanada og meginlandshluti kanadíska héraðsins Nýfundnaland og Labrador. Labrador er 71% af landsvæði héraðsins, en aðeins 6% íbúa búa þar. Labrador nær yfir austurhluta Labradorskaga. Norðaustan við strönd Labrador er Labradorhaf, en Grænland liggur norðan við það. Að sunnan skilur Belle Isle-sund milli Labrador og Nýfundnalands. Labrador og Nunavut mætast á Killiniq-eyju í Gray-sundi milli Labradorhafs og Ungava-flóa. Annars liggur Labrador að héraðinu Quebec í vestri og suðri.

Meðal frumbyggja Labrador eru Inúítar, Métisar og Innúar.

Nýfundnaland og Labrador
Silfurlind

Silfurlind (fræðiheiti: Tilia tomentosa) er tré af stokkrósaætt. Útbreiðslan er í suðaustur Evrópu og fyrir botni Miðjarðarhafs.

Tenglar 

Stokkrósaætt
Lauftré
Dúnlind

Dúnlind (fræðiheiti: Tilia tuan) er tré af stokkrósaætt. Útbreiðsla er í Kína og Víetnam.

Tenglar 

Stokkrósaætt
Lauftré
Garðalind

Garðalind (fræðiheiti: Tilia × europaea) er tré af stokkrósaætt. Útbreiðsla er í Evrópu til Kákasus og V-Asíu. Tréð verður 15-50 metra hátt.  Garðalind er náttúrulegur blendingur tegundanna fagurlindar og hjartalindar (Tilia × europaea), og er algengasta gerð linditrjáa í bæjum og borgum Evrópu. Lítil reynsla er af tegundinni hérlendis og gefur ekki miklar vonir.

Tenglar 

Stokkrósaætt
Lauftré
Eriophyes tiliae

Eriophyes tiliae  er sníkill sem sýgur safa blaða linditrjáa. Sem viðbragð við efnum frá mítlinum mynda blöðin gall utan um hann. Vera mítlanna virðist að öðru leyti ekki hafa áhrif á vöxt trésins. Tegundin er útbreidd í Evrópu.

Annað 
Gall

Tenglar 

Sníkjudýr
Mítlar
Eriophyes

Eriophyes er ættkvísl mítla sem valda galli á plöntum, ekki síst trjám af rósaætt. Gallið er viðbragð við efnum frá mítlunum. Lirfa fiðrildategundarinnar Celastrina serotina hefur sést nærast á göllunum og þá á mítlunum í leiðinni.

Tegundir 
meðal tegunda eru:

 Eriophyes alniincanae Nalepa, 1919
 Eriophyes amelancheus Nalepa, 1926
 Eriophyes arianus (Canestrini 1890)
 Eriophyes betulae 
 Eriophyes betulinus 
 Eriophyes calcercis  
 Eriophyes cerasicrumena  
 Eriophyes chondrillae 
 Eriophyes condrillae  
 Eriophyes crataegi 
 Eriophyes dimocarpi  
 Eriophyes gossypii  
 Eriophyes guerreronis 
 Eriophyes inangulis 
 Eriophyes kuko 
 Eriophyes laevis 
 Eriophyes litchii  
 Eriophyes macrorhynchus (Nalepa, 1889) 
 Eriophyes mali  
 Eriophyes melaleucae 
 Eriophyes menthae 
 Eriophyes neoessegi  
 Eriophyes oxycedri 
 Eriophyes padi 
 Eriophyes parapopuli  
 Eriophyes parulmi  
 Eriophyes populi  
 Eriophyes prunispinosae 
 Eriophyes pseudoinsidiosus 
 Eriophyes pyri  
 Eriophyes sorbi 
 Eriophyes tiliae (Pagenstecher 1857) 
 Eriophyes triradiatus 
 Eriophyes tristriatus 
 Eriophyes tulipae 
 Eriophyes viburni 
 Eriophyes vitis

Annað 
Gall

Tenglar 

Sníkjudýr
Mítlar
Haraldur Bilson

Haraldur M. Bilson, oftast ritað Harry Bilson eða Harold Bilson (f. 21. janúar 1948) er íslensk/enskur listmálari.
Haraldur fæddist í Reykjavík árið 1948 í húsi ömmu sinnar á Laugarvegi 43B. Móðir hans, Kristjana Jónsdóttir starfaði þá sem þjónustustúlka á veitingastofu ömmu hans, Jónu Helgu Valdimarsdóttur. Faðir Haraldar var breskur hermaður sem vandi komur sínar á veitingastofuna, Jack William Bilson að nafni. Haraldur kynntist ekki föður sínum fyrr en hann var 6 ára gamall og flutti með móður sinni til Englands þar sem hann bjó lengi.

Menntun 
Haraldur er að mestu sjálfmenntaður en hann stundaði um tíma myndlistarnám í St. Martin í London. Þar líkaði Haraldi ekki dvölin og hætti fljótlega. Haraldur málar aðallega með olíu, vatnslitum og akríl en hann er einnig fær teiknari. Þegar hann flutti ásamt móður sinni til London talaði Haraldur ekki ensku en kennararnir í barnaskólanum áttuðu sig á hæfileikum drengsins í teikningu og málaralist. Þeir miðlar urðu hans samskiptamáti. Á þessum árum hóf hann þátttöku í myndlistarkeppnum og hlaut verðlaun fyrir. Fyrstu myndina sem hann man eftir að hafa teiknað var fiskibátur og maður með veiðarfæri. Þá mynd teiknaði hann í Landakotsskóla.

Haraldur bjó lengst af í Bretlandi en hann hefur einnig búið í Kanada, Bandaríkjunum, Ástralíu og Hong Kong.

Listsköpun 
Um listsköpun sína segir Bilson aldrei hafa verið hrifinn af staðreyndum:

“Ég mála kannski konu sem virðist í fyrstu gömul, en við nánari athugun er hún það ekki endilega. Ég á það einnig til að mála heila mynd með fimm persónum á öllum aldri og hver persóna er í raun sami einstaklingurinn, en á mismunandi tímaskeiði í lífinu og annaðhvort karl eða kona.”

Í fjölmiðlum 
Margir þekktir einstaklingar hafa átt myndir eftir Harald, Bob Hawke, fyrrum forsætisráðherra Ástralíu var meðal vina Haraldar og átti hann 10 myndir eftir hann. Málverkin urðu miðpunktur deilu erfingja Hawke við ekkju hans um skiptingu eigna við andlát hans 2020. Verkin voru boðin upp í Ástralíu án samþykkis barna hans og fóru fyrir metverð.

Clint Eastwood keypti verk eftir Harald í galleríi í Carmel þar sem hann var bæjarstjóri. Einnig eiga leikkonan Zsa Zsa Gabor, leikarinn Jack Palance, leikkonan Ann Robinson og fyrrum liðsmaður Chelsea David Webb verk eftir Harald.

Árið 2016 varð málverk eftir Bilson í aðalhlutverki í sakamáli í London. Þá hafði kona að nafni Caroline de Havillande fyrrum eiginkona eins ríkasta manns Lundúna Guy de Havillande fengið að geyma mynd eftir Harald sem talin var um 20.000 punda virði hjá vinkonu sinni Gillian King. Upp kom ágreiningur á milli kvennana þar sem King sakaði de Havillande um að hafa stolið af sér handtösku. Ágreiningurinn endaði á því að King stórskemmdi málverkið eftir Harald og kostaði viðgerðin um 7000 pund.

Fjölskylda 
Haraldur var giftur Barböru Bilson og eiga þau saman tvö börn. Árið 1992 greindist Haraldur með heilaæxli sem var fjarlægt án eftirmála. Síðustu árin hefur Haraldur búið sér heimili á Íslandi.

Tilvísanir

Íslenskir myndlistarmenn
Phyllocoptes eupadi

Phyllocoptes eupadi  er sníkill sem sýgur safa blaða Prunus serotina og annarra tegunda heggættkvíslar. Útlit gallsins getur verið breytilegt.

Annað 
Gall

Tenglar 

Sníkjudýr
Mítlar
Eriophyes tulipae

Eriophyes tulipae er sníkill sem sýgur safa blaða tegunda af liljuætt og veldur allnokkrum skaða í laukrækt. Sem viðbragð við efnum frá mítlinum myndar plantan gall utan um hann. Áður var talið að hann legðist á grastegundir einnig, en það mun vera lík tegund: Aceria tosichella.

Annað 
Gall

Tenglar 

Sníkjudýr
Meindýr
Mítlar
ASCII

ASCII (borið fram „askí“), skammstöfun fyrir American Standard Code for Information Interchange, er stafalykill fyrir rafræn samskipti. Fyrsta útgáfa staðalsins var gefin út af Bandaríska staðlaráðinu 1963 með 7 bita lykla fyrir 26 bókstafi enska stafrófsins, bæði hástafi og lágstafi, og önnur rittákn. Lykillinn byggðist á ritsímalykli og var upphaflega notaður í símrita en síðan tekinn upp í tölvur. Hann var endurskoðaður nokkrum sinnum til 1987 þegar nýr 8-bita stafalykill, ISO 8859-1, var gefinn út. ASCII var samt algengasti stafalykillinn á Internetinu til 2007 þegar UTF-8 varð algengari. UTF-lyklarnir eru samhæfðir við ASCII og ISO 8859-1.

Stafalyklar
Lonicera

Toppar eða geitatoppar, (fræðiheiti Lonicera) er ættkvísl runna eða klifurrunna af geitblaðsætt. Þeir vaxa flestar á norðurhluta á norðurhvels, bæði í Norður-Ameríku og Evrasíu. Margar af 180 viðurkenndum tegundunum eru ræktaðar til skrauts, en einstaka vegna berjanna (ath. að flestar aðrar eru vægt eitraðar).
Margar tegundir hafa verið reyndar hérlendis og reynst vel.

 Fjallatoppur (Lonicera alpigena)
 Túrkestantoppur (Lonicera altmannii)
 Blátoppur (Lonicera caerulea)
 Vaftoppur (Lonicera caprifolium)
 Kákasustoppur (Lonicera caucasica)
 Sóltoppur (Lonicera chrysantha)
 Gultoppur (Lonicera deflexicalyx) 
 Grátoppur (Lonicera glaucescens) eða (Lonicera dioica var. glaucescens)
 Fölvatoppur (Lonicera glehnii)
 Greifatoppur (Lonicera heckrottii)
 Kínatoppur (Lonicera henryi) eða (Lonicera acuminata)
 Klukkutoppur (Lonicera hispida)
 Glótoppur (Lonicera involucrata)
 Hirðingjatoppur (Lonicera korolkowii)
 Glæsitoppur (Lonicera ledebourii)
 Vindtoppur (Lonicera morrowii)
 Surtartoppur (Lonicera nigra)
 Skógartoppur (Lonicera periclymenum)
 Vetrartoppur (Lonicera pileata)
 Heiðatoppur (Lonicera ruprechtiana)
 Rauðtoppur (Lonicera tatarica)
 Dúntoppur (Lonicera xylosteum)

Heimild 

Geitblaðsætt
Calvin Harris

Adam Richard Wiles (f. 17. janúar 1984), betur þekktur sem Calvin Harris, er skoskur plötusnúður, plötuframleiðandi, söngvari, og lagahöfundur. Hann gaf út fyrstu breiðskífuna sína árið 2007 nefnd I Created Disco. Árið 2012 hlaut hann mikilla vinsælda með þriðju plötunni, 18 Months, sem komst efst á breska hljómplötulistann. Hún komst einnig á bandaríska Billboard 200 vinsældalistann þar sem hún náði hámarki í 19. sæti. Hann varð fyrsti breski einstaklings tónlistarmaðurinn til að ná milljarði streyma á Spotify og hefur hlotið verðlaun á borð við Brit Award, Billboard Music Award, og Grammy Award.

Útgefið efni

Breiðskífur 
 I Created Disco (2007)
 Ready for the Weekend (2009)
 18 Months (2012)
 Motion (2014)
 Funk Wav Bounces Vol. 1 (2017)
 Funk Wav Bounces Vol. 2 (2022)

Stuttskífur 
 Napster Live Session (2007)
 iTunes Live: Berlin Festival (2008)
 iTunes Live: London Festival '09 (2009)
 Normani x Calvin Harris (2018, með Normani)
 I'm Not Alone 2019 (2019)
 Love Regenerator 1 (2020, sem Love Regenerator)
 Love Regenerator 2 (2020, sem Love Regenerator)
 Love Regenerator 3 (2020, sem Love Regenerator)
 Moving (2020, sem Love Regenerator, með Eli Brown)
 Rollercoaster (2021, sem Love Regenerator, með Solardo)

Tenglar 
 Opinber vefsíða

Skoskir plötusnúðar
Skoskir tónlistarmenn
Skoskir söngvarar
Fjallatoppur

Fjallatoppur (fræðiheiti Lonicera alpigena) er runni af geitblaðsætt ættaður úr fjallaskógum suður og mið Evrópu.  Hann verður um 1-2 m hár og álíka breiður. Blómin eru smá, gulleit til rauð og berin skærrauð, óæt. Stundum er fölvatoppur (Lonicera glehnii) frá norðaustur Asíu talinn undirtegund hans: Lonicera alpigena ssp. glehnii (F. Schmidt) H. Hara.  
Hann hefur reynst harðgerður á Íslandi.

Heimild 

Geitblaðsætt
Dagstyggur

Dagstyggur er íslenskt karlmannsnafn.

Heimildir 

Íslensk karlmannsnöfn
Daðmar

Daðmar er íslenskt karlmannsnafn.

Heimildir 

Íslensk karlmannsnöfn
Demas

Demas er íslenskt karlmannsnafn.

Heimildir 

Íslensk karlmannsnöfn
Vaftoppur

Vaftoppur (fræðiheiti Lonicera caprifolium) er vafningsrunni af geitblaðsætt sem vex í mið og suðaustur Evrópu yfir til Kákasus.  Hann getur orðið að 8m hár. Blómin eru stór, hvítleit til bleik og ilmandi og berin rauð, óæt.  
Hann er lítið eitt reyndur á Íslandi, en nær oft ekki að blómstra vegna kals. Nauðalík tegund en harðgerðari er skógartoppur (L. periclymeneum).

Heimild 

Geitblaðsætt
Garðskagaviti

Garðskagaviti er viti á Garðskaga nyrst á Rosmhvalanesi á Suðurnesjum. Fyrsta leiðsögumerkið var varða með járnstöng upp úr sem var reist á Garðskaga árið 1847. Danska vitamálastofnunin reisti svo steinsteyptan ferstrendan vita þar árið 1897. Sú bygging er 12,5 metrar á hæð. Eftir 1940 höfðu menn áhyggjur af því að sjór bryti undan vitanum svo hætta væri á að hann hyrfi í sjó. Árið 1944 var reistur nýr viti innar í landinu. Nýi vitinn var hannaður af Axel Sveinssyni verkfræðingi og er 28,6 metra hár sívalur turn sem upphaflega var húðaður með ljósu kvarsi, en var málaður hvítur árið 1986. Árið 1952 var fyrst settur upp radíóviti á Garðskaga. Ljóseinkenni vitans er Fl W 5s (eitt hvítt blikkljós á 5 sekúndna fresti) og radíóvitinn sendir út morse fyrir bókstafinn G einu sinni á mínútu.

Vitar á Íslandi
Suðurnesjabær
Gerðistangaviti

Gerðistangaviti er viti á Atlagerðistanga á Vatnsleysuströnd á Suðurnesjum. Upphaflega var þar reist varða með ljóskeri á 1886, en núverandi viti var reistur 1918. Ljóseinkenni vitans er Fl(2) WRG 10s (2 blikkljós í þrílitum geisla á 10 sekúndna fresti).

Vitar á Íslandi
Vatnsleysuströnd
Hvalnesviti

Hvalnesviti er 12 metra hár steinsteyptur brúarlaga viti sem stendur á Hvalnesi undir Eystrahorni austast í Austur-Skaftafellssýslu. Vitinn var reistur árið 1954. Ljóseinkenni hans er Fl(2)W 20s (2 hvít blikkljós á 20 sekúndna fresti).

Vitar á Íslandi

Sveitarfélagið Hornafjörður
Reykjavíkurvitar

Reykjavíkurvitar eru nokkrir vitar við innsiglinguna í Reykjavíkurhöfn og Sundahöfn. Þetta á þó ekki við um Gróttuvita og Engeyjarvita sem eru oftast taldir sérstaklega. Reykjavíkurvitar eru því: tveir vitar við mynni Reykjavíkurhafnar, einn á Ingólfsgarði og einn á Norðurgarði (báðir reistir upphaflega 1917, en núverandi hús frá 1993), ljóseinkenni Fl R 2s og Fl G 2s; Höfðaviti við Sæbraut við Höfða (reistur 2017), ljóseinkenni Iso WRG 4s; og viti á Skarfakletti (reistur 2014), ljóseinkenni Fl G 2s. Allt eru þetta stálgrindarvitar.

Áður höfðu verið vitar við enda Vitastígs frá 1897 (rifinn 1927), á endanum á Faxagarði í innri höfninni (frá 1927 þar til hann féll í sjóinn í óveðri 1945), og viti í turni Sjómannaskólans (frá 1945 til 2014), en árið 2008 varð ljóst að nýbyggð háhýsi við Höfðatorg byrgðu sýn á hann. Höfðaviti tók við af honum.

Auk vitanna eru nokkrar ljósbaujur sem vísa leiðina til Reykjavíkurhafnar og Sundahafnar, eins og við enda Engeyjarrifs, við Skarfasker og Viðey, við Akurey og fleiri. Auk þeirra eru leiðarljós í landi á ýmsum stöðum, eins og á enda Eyjargarðs og Ingólfsgarðs, Gufuneshöfða, Ártúnshöfða og fleiri stöðum.

Vitar á Íslandi

Reykjavík
Sóltoppur

Sóltoppur (fræðiheiti Lonicera chrysantha) er runni af geitblaðsætt ættaður frámið-Síberíu austur til Japan.  Hann verður um 4 m hár og álíka breiður.  Blómin eru gulleit, tvö saman. Berin eru rauð og æt.
Hann þrífst ágætlega á Íslandi.

Heimild 

Geitblaðsætt
Klukkutoppur

Klukkutoppur (fræðiheiti Lonicera hispida) er runni af geitblaðsætt ættaður úr mið Asíu til suðvestur Síberíu og Kína.  Hann verður um 1-2 m hár og álíka breiður. Blómin eru smá, gulleit til rauð og berin skærrauð, óæt. Skyld tegund og lík, er Lonicera setifera) frá Tíbet, Sichuan og Yunnan. 

Klukkutoppur hefur reynst harðgerður og vindþolinn á Íslandi.

Heimild 

Geitblaðsætt
Vindtoppur

Vindtoppur (fræðiheiti Lonicera morrowii) er runni af geitblaðsætt ættaður frá norðaustur Kína, suður Kóreu og Japan.  Hann verður um 2 m hár og álíka breiður. Blómin eru hvít og gulna með aldri og berin skærrauð, óæt. 

Hann hefur reynst harðgerður á Íslandi.

Heimild 

Geitblaðsætt
Surtartoppur

Surtartoppur (fræðiheiti Lonicera nigra) er runni af geitblaðsætt ættaður úr fjöllum suður og mið Evrópu.  Hann verður um 1-2 m hár og álíka breiður. Blómin eru smá, bleik og berin svört. 

Hann hefur reynst harðgerður á Íslandi.

Heimild 

Geitblaðsætt
Rauðtoppur

Rauðtoppur (fræðiheiti Lonicera tatarica) er runni af geitblaðsætt ættaður frá austur Evrópu, mið Síberíu og norður Kína.  Hann verður um 2-3 m hár og álíka breiður. Dauft ilmandi blómin eru bleik til rauð og berin rauð. Myndar gjarnan blendinga með vindtoppi.

Hann hefur reynst harðgerður á Íslandi.

Heimild 

Geitblaðsætt
Harry Styles

Harry Edward Styles (f. 1. febrúar 1994) er enskur söngvari, lagahöfundur, og leikari. Hann hóf ferilinn sinn sem þátttakandi í bresku sjónvarpsþáttunum The X Factor. Eftir að hafa dottið úr keppni, var hann fenginn til baka til að stofna hljómsveitina One Direction. Hún varð ein söluhæsta strákahljómsveit heims þar til hún tók sér hlé árið 2016.

Styles gaf út fyrstu plötuna sína í gegnum Columbia Records árið 2017. Hún hafnaði á toppi vinsældalista í Bretlandi og Bandaríkjunum, og var ein af mest seldu plötum heims það ár. Lagið „Sign of Times“ náði fyrsta sæti á UK Singles Chart. Önnur plata Styles, Fine Line (2019), byrjaði einnig á toppi Billboard 200 listans og var nefnd ein af „500 bestu plötum allra tíma“ af Rolling Stone árið 2020. Fjórða smáskífan af henni, „Watermelon Sugar“, komst efst á Billboard Hot 100. Árið 2022 gaf hann út þriðju plötuna Harry's House sem hlaut mikið lof og setti ýmis met.

Styles hefur fengið margar viðurkenningar og verðlaun, þar með talið Brit Award, Grammy Award, Ivor Novello Award, og American Music Award. Hann hefur leikið í kvikmyndunum Dunkirk (2017), Don't Worry Darling (2022), og My Policeman (2022). Styles er þekktur fyrir áberandi tískustíl og var fyrsti karlmaðurinn til að sitja einn fyrir á forsíðu tímaritsins Vogue.

Útgefið efni

Breiðskífur 
 Harry Styles (2017)
 Fine Line (2019)
 Harry's House (2022)

Tenglar
 Opinber vefsíða
 

Breskir söngvarar
Enskir leikarar
One Direction
Dina Boluarte

Dina Ercilia Boluarte Zegarra (f. 31. maí 1962) er perúskur lögfræðingur og stjórnmálamaður sem hefur verið forseti Perú frá 7. desember 2022. Hún var áður varaforseti landsins frá árinu 2021 til 2022 og hefur verið embættismaður hjá þjóðskrá Perú frá árinu 2007. Hún er fyrsti kvenforseti Perú.

Uppvöxtur og menntun 
Boluarte er fædd þann 31. maí 1962 í Chalhuanca í Apurímac-héraði. Hún útskrifaðist sem lögfræðingur frá Háskólanum í San Martín de Porres og stundaði framhaldsnám við háskólann.

Stjórnmálaferill 
Boluarte er forseti Apurímac-klúbbsins í Líma. Hún hefur unnið sem lögfræðingur og skrifstofustjóri hjá perúsku þjóðskránni (sp. Registro Nacional de Identificación y Estado Civil, RENIEC) frá árinu 2007. 

Hún bauð sig fram án árangurs í borgarstjórakosningum Surquillo-umdæmisins í Líma árið 2018 fyrir stjórnmálaflokkinn Frjálst Perú. Hún gaf einnig kost á sér í þingkosningum Perú árið 2020 fyrir Frjálst Perú en náði ekki kjöri.

Varaforseti (2021–2022) 
Boluarte var frambjóðandi til embættis varaforseta Perú í forsetaframboði Pedro Castillo árið 2021. Boluarte og Castillo unnu seinni umferð kosninganna og tóku við embætti í júlí sama ár 2021.

Þann 29. júlí 2021 var Boluarte einnig útnefnd ráðherra í þróunarmálum og félagslegri aðlögun.

Í janúar 2022 staðhæfði Boluarte í viðtali við La República að hún hefði aldrei trúað á hugmyndafræði Frjáls Perú. Boluarte kvaðst alltaf hafa verið vinstrisinnuð, en væri það á lýðræðislegum grunni en ekki alræðislegum. Aðalritari flokksins, Vladimir Cerrón, rak hana í kjölfarið úr flokknum og skrifaði í færslu á Twitter: „Alltaf trygg, aldrei svikarar.“ Cerrón sagði jafnframt að yfirlýsing Boluarte stofnaði samheldni flokksins í hættu.

Þann 5. desember 2022 samþykkti þingnefnd um stjórnarskrárásakanir kvörtun um Boluarte vegna þess að hún hefði rekið einkaklúbb á meðan hún vann sem þróunarmálaráðherra.

Forseti (2022–) 
Í desember 2022 reyndi Pedro Castillo að leysa upp perúska þingið á meðan vantrauststillaga gegn honum var til umfjöllunar. Boluarte fordæmdi tilraun Castillo og kallaði útspil hans „valdarán sem gerir bara illt verra í þeirri stjórnarkreppu sem er við lýði“. Þingið leysti Castillo í kjölfarið úr embætti og Boluarte sór embættiseið sem nýr forseti. Hún er fyrsti kvenforseti í sögu landsins.

Eftir að Castillo var vikið úr embætti brutust út mótmæli í hlutum landsins sem leiddu til tveggja dauðsfalla. Í kjölfarið tilkynnti Boluarte að hún hefði náð samkomulagi um að láta flýkka þingkosningum um tvö ár og að þær yrðu haldnar árið 2024.

Tilvísanir

Forsetar Perú
Combat 18

Combat 18 (C18) voru bresk hryðjuverkasamtök, stofnuð árið 1992 í kjölfar funda breska þjóðarflokksins (BNP) með Chelsea Headhunters og Blood & Honour. Talið er að Combat 18 hafi verið notað af MI5 (Military Intelligence, kafli 5) til að síast inn í hernaðarhópa á Norður-Írlandi.

Í Bretlandi er meðlimum British National Party (BNP), Combat 18 og British National Front bannað með lögum að ganga til liðs við lögreglu og fangelsisþjónustu.

Lagið Terrormachine, frá 2006, með hljómsveitinni Oidoxie, er sálmur við Combat 18 (C18).

Þýskalandi 

Hægri öfgasamtökin Combat 18 Deutschland hafa verið bönnuð frá Þýskalandi. Meira en 200 lögreglumenn gerðu húsleitir á heimilum meðlima hópsins í sex ríkjum landsins (Brandenburg, Hesse, Mecklenburg-Vorpommern, Nordrhein-Westfalen, Rheinland-Pfalz og Thüringen). Lagt var hald á farsíma, fartölvur, gagnageymslubúnað, föt, hluti sem helgaðir eru nasisma og áróðursefni.
Oidoxie

Oidoxie var hljómsveit, stofnuð í október 1995, frá Dortmund, Þýskalandi, af tegundinni Rock Against Communism.

Hljómsveitin var viðfangsefni rannsókna Bundesamt für Verfassungsschutz (BfV) (sambandsskrifstofu til verndar stjórnarskrárinnar), sem hefur það hlutverk að fylgjast með ólýðræðislegri starfsemi í Þýskalandi.

Lagið Terrormachine, frá 2006, með hljómsveitinni Oidoxie, er þjóðsöngur við Combat 18 (C18), samtök sem stofnuð voru árið 1992 eftir fundi breska þjóðarflokksins (BNP) með Chelsea Headhunters og Blood & Honour.
Heimsmeistaramót landsliða í knattspyrnu karla 2026

Heimsmeistaramót landsliða í knattspyrnu karla 2026 eða HM 2026 verður haldið í Mexíkó, Bandaríkjunum og Kanada í júní og júlí 2026. Þetta verður heimsmeistarakeppni númer 23 og sú fyrsta sem haldin verður sameiginlega af fleiri en tveimur löndum. Þátttökuliðum á mótinu verður fjölgað í 48, sem er umtalsverð aukning.

Heimsmeistaramót landsliða í knattspyrnu karla
2026
Dúntoppur

Dúntoppur (fræðiheiti Lonicera alpigena) er runni af geitblaðsætt ættaður meginlandi Evrópu austur til mið Síberíu.  Hann verður um 3 m hár og álíka breiður. Blómin eru ilmandi, gulleit og berin rauð (einstaka sinnum gul), vægt eitruð. 

Hann þrífst vel á Íslandi.

Heimild 

Geitblaðsætt
Heiðatoppur

Heiðatoppur eða gresjutoppur (fræðiheiti Lonicera ruprechtiana) er runni af geitblaðsætt ættaður frá Kóreuskaga og austast í Rússlandi.  Hann verður um 2-3 m hár og álíka breiður. Blómin eru gulleit og berin skærrauð.   

Hann hefur reynst harðgerður á Íslandi.

Heimild 

Geitblaðsætt
Þríveldabandalagið

Þríveldabandalagið var hernaðarbandalag á milli Þýskalands, Austurríki-Ungverjalands og Ítalíu.

Heimildir 

Hernaðarbandalög
Revía

Revía er tegund af vinsælum leikhúsþreyingu sem sameinar tónlist, dans og teikningar. Revista hefur rætur sínar í vinsælum skemmtun og melodrama á 19. öld en óx í verulega menningarlega nærveru sína eigin á gullnu árum sínum frá 1916 til 1932. Þótt frægast fyrir sjónræna sýningu sína, gerðu revíur oft grín af nútíma persónum, fréttum eða bókmenntum. Líkt og tengdar undirgerðir operetta og tónlistarleikhússins, sameinar revue listform tónlist, dans og teikningar til að búa til aðlaðandi sýningu. Öfugt við þetta hefur revue hins vegar ekki yfirgnæfandi söguþráð. Í staðinn er almennt þemað sem mottó fyrir lauslega tengda röð af þáttum sem skiptast á milli sólóframkvæmda og danshljóða.

Vegna mikils miðaverð, grimmilegra auglýsingaherferða og einstaka notkunar á prurient efni, var endurskoðuninni venjulega styrkt af áhorfendum sem þénaði meira og fannst jafnvel minna takmörkuð af miðstéttarfólki en samtíðarmenn þeirra í vaudeville. Líkt og mikið af vinsælum skemmtunum þess tíma, innihéldu tímarit oft efni byggt á háþróaðum, óvirðilegum greiningum á efnismálum, opinberum persónuleika og tísku, þó að aðal aðdráttarafl hafi fundist í hreinskilinni sýningu á kvenlíkamanninum.

Tilvísanir

Leikhús
Technicolor

Technicolor er litunarferli sem var notað á 2. áratug þangað til á 8. áratugn 20. aldar. Þangað til ársins 1932 notaði Technicolor bara rauðar og grænar filmur. Fyrsta kvikmyndin sem notaði þennan feril var The Gulf Between árið 1917, en hún eyðilagðist árið 1961 eftir efir eldsvoða. Árið 1922 kom The Toll of the Sea, sem var næsta Technicolor litmyndin. Á árunum 1928 til 1931 komu mikið af Technicolor litmyndum, eins og On With The Show, The Gold Diggers of Broadway (1929), Sally (1929), Follow Thru' (1930), King of Jazz (1930) og Viennese Nights (1930). Árið 1933 kom blár inní Technicolor, sem Disney átti frá 1933 til 1935. Seinna á 4. áratug komu frægar myndir eins og Mjallhvít og Dvergarnir Sjö (1937) og Galdrakarlinn í Oz (1939), sem notuðu þriggja-ræmu Technicolor aðferðina. Disney notaði Technicolor í teiknimyndum þangað til 1973.

Kvikmyndir